<translate>  <pcm>
Na DSS go first check everitin wey dey inside di candidate C.V wey include im certificate sake of say na only pesin wey get di correct qualification fit become minister. Afta DSS don clear di candidate, dem go return di list to oga presido and give am green light to send di list go senate.For section 147 2 na senate go confam oga presido choice, if dem see somtin wey dem no gree wit, senate fit block di candidate and dis go mean say oga presido go replace di pesin.Senate go begin work quick quick to confam di candidate unto say na only 21 working days dem get under section 1476 to check candidates and agree among diasef weda dem go allow di pesin become minister or not. Senate go first give di list to special senate committee wey go check all di documents and CV wey di candidate submit for any kwanta. Na dia job to check weda documents na real or fake. Wen di special committee don finish dia work, dem go submit di list give di full senate for final screening. Candidate no dey dis list mean say documents get palava. 